**Leping GE-1/24 2023 -2024.a. kütteperioodiks**

**RMK dokumendiregistris number 3-3.6.3/2024/10**

Pärnus 19.juulil 2024a.

Ostja: Gren Eesti AS

Müüja: Riigimetsa Majandamise Keskus (RMK)

**Gren Eesti AS** (edaspidi ostja), keda esindavad kütuste valdkonna juht Mati Kermas ja juhatuse liige Margo Külaots ühelt poolt ja **RMK**(edaspidi nimetatud müüja), keda esindab RMK turustusspetsialist Üllar Rosin teiselt poolt, sõlmisid käesoleva lepingu alljärgnevas:

**1. LEPINGU OBJEKT**

1.1. Käesoleva lepinguga GE-1/24 on sätestatud müüdava puitkütuse (edaspidi kütuse) täpsustatud ostu-müügitingimused 2024 -2025. a. kütteperioodiks. Lepinguperiood algab 1.juuli 2024.a. ja lõpeb 30. juunil 2025.a.

1.2. Kütuse all mõeldakse puitkütuseid, mis võivad koosneda hakkepuidust, saepurust ja puukoorest.

**2. KÜTUSE KOGUS**

2.1. 2024 – 2025. a. kütteperioodil ostetava ja müüdava kütuse kogus on 87 000 (kaheksakümmend seitse tuhat) MWh.

2.2. Igakuised orienteeruvad ostetavad ja müüdavad kogused on sätestatud käesoleva lepingu toodud lisas nr.2. Täpsed igakuised kütuse kogused sõltuvad soojusenergia ja elektri tootmise mahtudest erinevatel kuudel , mistõttu ostjal on õigus kuude koguseid muuta, lähtudes kokkuleppest, et aastane kokkulepitud **tarnekogus võib muutuda +/-** **15%.**

2.3. Müüja peab tagama, et lepingu kehtivusaja jooksul omab Müüja laos ühe kuu kütusevaru. Ostjal on õigus kontrollida antud punkti täitmist Müüja poolt, teavitades Müüjat sellest eelnevalt.

**3. KÜTUSE HIND**

3.1. Müüdava kütuse hind on määratud 1 MWh hinnana (primaarenergia) ja see on kokku lepitud käesoleva lepingu toodud lisas nr.2.

3.2. Juhul, kui pooled ei ole saavutanud hinnakokkulepet esimesele hinnaperioodile järgnevatel hinnaperioodidel (I hinnaperiood september 2024, II hinnaperiood oktoober 2024 -märts 2025, III hinnaperiood aprill – juuni 2025) kehtiva hakkpuidu hinna osas hiljemalt eelmise kehtiva hinnaperioodi viimasel päeval, kuid lepingut ei ole üles öeldud või lõpetatud, kehtib 30 (kolmekümne) päeva jooksul alates viimase hinnakokkuleppe kehtivuse lõppemisest viimase hinnakokkuleppe järgne hind.

3.3. Kui pooled ei ole 30 (kolmekümne) päeva jooksul alates hinnakokkuleppe kehtivuse lõppemisest leppinud kokku lepingu alusel müüdava hakkpuidu hinnas, on mõlemal poolel õigus leping üles öelda. Pooled ei või hinnakokkuleppe saavutamiseks kõrvale hoida mõistlike põhjendusteta. Pooled on kohustatud vastama teise poole ettepanekutele hakkpuidu hinna osas järgnevaks hinnaperioodiks.

3.4. Kütuse müügihind sisaldab transpordi hinda kuni tarnetingimustega määratud üleandmiskohta, kütuse mahalaadimiseks ning mahalaadimisel vastuvõturuumi maha pudenenud kütuse vastuvõtupunkrisse teisaldamiseks tehtud kulutusi.

3.5. Kütuse hind ei sisalda kütuse kvaliteedi ja kvantiteedi määramiseks tehtavaid kulutusi.

3.6. Käesoleva lepingu lisas nr.2 sätestatud kütuse hinnale lisandub käibemaks 22%.

**4. TARNETINGIMUSED**

4.1. Müüja kinnitab, et tema ja temaga seotud alltöövõtjate töötajad on juhendatud ja tagavad kütuse tarnetel ja jaama territooriumil Lisas nr.5 toodud nõuetest kinnipidamise.

4.2. Ostja esitab müüjale iga kalendrinädala viimaseks tööpäevaks e-maili teel tellimuse kauba tarnimiseks järgneval kalendrinädalal näidates ära soovitud kauba kogused ja tarneajad.

4.3. Tarneperioodi alguseks ja kogu tarneperioodi jooksul peab Müüja omama FSC ja/või PEFC sertifikaati.

4.3.1. Müüja peab esitama Ostjale hiljemalt kütuse üleandmisel tarnekohas (päritoluteave peab olema lisatud kaubasaadetisele) Biomassi säästlikkuse ja kasvuhoonegaaside heitkoguste vähendamise kriteeriumidele vastavuse tõendamiseks kõik vajaliku dokumentatsiooni, mis vastab kehtivale õigusregulatsioonile.

Müüja osaleb vajadusel säästlikkuse ja kasvuhoonegaaside heitkoguste vähendamise kriteeriumite tõendamiseks ettenähtud auditis.

4.4. Müüja on kohustatud kütust tarnima ettenähtud kuupäeval Ostja tellimuses esitatud koguses ja tarneajal (sealhulgas puhkepäevadel ja riigipühadel).

4.5. Igasuguste tehniliste ja/või mehhaaniliste häirete või avariide tekkimisel, mis mõjutavad kütuse vastuvõtmist või kasutamist, võib Ostja tellimuse täielikult või osaliselt tühistada, saates Müüjale vastava teate või informeerib Müüjat telefoni teel.

4.6. Kütuse ülekandmise kohaks on Niidu 24, Pärnu kütuste vastuvõtupunkt. Müüja vastutab kütuse mahalaadimise eest, sealhulgas ka väljapoole vastuvõtupunkti või ümbritsevale alale kukkunud hakkpuidu koristamise ning selle viimise eest vastuvõtusõlme.

4.7. Kütust võetakse vastu kõigil päevadel 8:00 – 19:00 ning kui tootmise eripära seda nõuab, siis ka väljaspool neid aegu, sealhulgas puhkepäevadel ja riigipühadel.

4.8. Müüja tagab, et kütuse tarnimiseks kasutatavad sõidukid on heas tehnilises seisukorras ning et hakkpuit ei kuku transportimise ajal sõidukitest välja (Ostja objektil ega väljaspool seda).

4.9. Müüja kohustub hüvitama kõik kahjud, mis tulenevad või tekivad Ostjale Müüja sõidukijuhi põhjustatud õnnetustest või sõiduki tehnilistest probleemidest Ostja objektil seismise ja/või kütuse tarnimise ajal. Õnnetusjuhtumi korral koostab Ostja vastava õnnetusjuhtumi registreerimisaruande ning saadab selle Müüjale niipea, kui see põhjendatult võimalik on. Müüja nõustub, et Ostja võib sellest tulenevad kahjud/kaod kinni pidada mis tahes maksest, mida Ostja kohustub Müüjale tasuma vastavalt käesolevale lepingule.

4.10. Müüja tagab, et kütuse tarnimiseks kasutatavate sõidukite registreerimismärgid on asetatud sõiduki ette selleks mõeldud kohta ning need on loetavad. Enne Ostja objektile sisenemist peab sõiduki juht veenduma, et sõiduki registreerimismärgil ei ole lund, pori ega muud mustust, et Ostja valvekaamerad suudaksid sõiduki registreerimismärki tuvastada.

4.11. Enne kütuse tarnete alustamist ja ka Lepingu tingimuste täitmise ajal (Ostja sisekorra-eeskirjade igasuguste muudatuste korral) peab Ostja Müüjat teavitama Ostja sisekorra-eeskirjadest, millest Müüja, tema töötajad ja koostööpartnerid peavad Kütuse tarnimisel kinni pidama. Müüja peab tagama, et kõik sõidukijuhid, kes tegelevad kütuse tarnimisega objektile, tunnevad käesoleva Lepingu punkti 4 sätteid, Ostja sisekorra-eeskirju ning tööohutuseeskirju ja -protseduure. Vt. Lisa 6.

4.12. Iga koormaga on kaasas müüja poolt väljastatud korrektne saateleht või e-saateleht, millele märgitakse: saatelehe number, kuupäev, koorma maht, tarnija nimi, auto registreerimisnumber ja kauba nimetus ja kauba lähtekoht.

4.13. Kütus loetakse kohale toimetatuks pärast saabunud partii kaalumist ja saatelehe allkirjastamist Ostja poolt. Kütuse omandiõigus läheb üle Ostjale alates selle vastuvõtmisest ning saatelehe nõuetekohasest allkirjastamisest osapoolte volitatud esindajate poolt. Kütuse tegelik vastuvõtmine ja vastava saatelehe allkirjastamine ei jäta Ostjat ilma õigusest esitada hiljem kaebusi kütuse kvaliteedi kohta.

4.14. Müüja võib kütuse maha laadida ainult Ostja esindaja juuresolekul. Kütuse mahalaadimine ilma Ostja esindaja juuresolekuta on keelatud.

4.15. Müüja peab tagama oma sõiduki ohutu liikumise Ostja objektile ja kütuse vastuvõtualasse, samuti kütuse turvalise mahalaadimise oma sõidukist. Lisaks sellele kohustub Müüja koristama kütuse vastuvõtujaamas maha kukkunud hakkepuidu ning viima selle vastuvõtusõlme.

**5. KÜTUSE KOGUSE, KVALITEEDI ANDMETE SALVESTAMINE NING MAKSETINGIMUSED**

5.1. Ostja peab korraldama tarnitud kütuse kaalumise tonnides (t), kasutades Ostja elektroonilist kaalusüsteemi, mis võimaldab brutokaalu määramiseks kaaluda sõidukit koos koormaga (enne mahalaadimist) ja ilma koormata (pärast mahalaadimist), kusjuures erinevus on tarnitud kütus tonnides (t). Müüjale tuleb esitatud elektroonilisest kaalusüsteemist väljatrükk mõõtmistulemuste kohta.

5.2. Müüja peab tagama kütuse vastavuse kvaliteedinõuetele, mis on esitatud käesoleva lepingu Lisas nr 4. Igast kütusekoormast tuleb võtta kütuseproovid ning teha kvaliteedikontroll vastavalt käesoleva lepingu Lisas nr 3 sätestatud korrale. Müüja poolt tarnitud kütuse kvaliteedinäitajad tuleb määrata labori mõõtmistulemuste alusel, nagu Lisas nr 3 kirjeldatud. Lisaks sellele võib Ostja mis tahes ajal teha mõõtmisi, katsetusi ja igat liiki jälgimisi, et veenduda kütuse kvaliteedi vastavuses siinses lepingus sätestatud tingimustele ja Ostja tehnoloogilistele nõuetele.

5.3. Kui kütus ei vasta Lisa nr 4 sätestatud kvaliteedinõuetele, võib Ostja keelduda kütust vastu võtmast (kui selline nõuetele mittevastavus on tuvastatud kütuse vastuvõtmise hetkel) või kui Müüja rikub punkti 4.14 sätteid.

5.4. Ostja vastutab kütuse kvalitatiivsete ja kvantitatiivsete näitajate kontrollimise eest vastavalt siinses dokumendis kokkulepitud protseduuri järgi ning kannab kõik sellega seotud kulud ja kulutused. Kui tekib vastuväiteid, tasub täiendavate mõõtmiste ja analüüside eest tehtud kulud selle algatanud osapool. Kui selgub, et vastuväited on põhjendatud, tasub kulud süüdi olev osapool..

5.5. Müüja kohustub hüvitama kõik kahjud, mis on Ostjale tekkinud nõuetele mittevastava kvaliteediga kütusest või sellest leitud võõrkehadest, mis on põhjustanud kahjusid kütuste vastuvõtusüsteemile või kateldele või on muud moodi Ostjale kahju või lisakulusid tekitanud.

5.6. Ostja tasub Müüjale vastavalt Lepingule nõuetekohaselt tarnitud kütuse eest Müüja esitatud arvete alusel.

5.7. Arved tarnitud Kütuse eest esitatakse igal tarneperioodil tegelikult tarnitud Kütuse eest (nagu sätestatud siinse dokumendi Lisas nr 3) vastastikku kokkulepitud tarnearuande põhjal, mis on koostatud ja kinnitatud vastavalt Lisa nr 3 sätete järgi.

5.8. Kõik Lepinguga ettenähtud arved tuleb esitada elektrooniliselt ning saata vastavatele e-posti aadressidele: [gren.eesti@bscs.basware.com](mailto:gren.eesti@bscs.basware.com) ja [margus.kartau@gren.com](mailto:margus.kartau@gren.com)

5.9.Ostja tasub tarnitud kütuse eest 21 (kahekümne ühe) kalendripäeva jooksul alates arve väljastamise kuupäevast eeldusel, et Osapooled on kinnitanud tarnearuande ja Ostja on saanud vastava arve vähemalt 10 (kümne) kalendripäeva jooksul enne ettenähtud maksetähtaega. Kui Osapooled ei ole tarnearuannet kinnitanud ja / või Ostja ei ole vastava tarneperioodi kohta arvet saanud, tuleb antud tarneperioodil tarnitud Kütuse eest tasuda 10 (kümne) kalendripäeva jooksul alates aruande kinnitamisest ja arve saamise kuupäevast.

5.10. Maksepäev on päev, millal Ostja on oma kontolt ülekande teinud. Lahkhelide korral võib Ostja kinnitada makse sooritamise asjaolu, esitades Müüjale maksekorralduse, millel on panga kinnitus (teatis) makse soorituse kohta.

5.11. Vastavalt punktile 5.10. peab Ostja iga makseviivituse eest Müüjale iga üle läinud kalendripäeva kohta 0,1 % ulatuses tasumisele kuuluvast summast leppetrahvi maksma, mis aga ei ületa 10 % (kümmet protsenti) üle läinud maksest.

**6. KINDLUSTUS**

6.1. Tarnete alguseks peab Müüja omama tsiviilvastutuse kindlustuspoliisi hüvituspiiriga vähemalt 50 000 eurot.

**7. FORCE MAJEURE**

7.1. Müüja ja Ostja ei vastuta kütuse tarnete või katkestuste eest, mille põhjuseks on force majeure olukorrad, mis ei olene osapooltest ning mida ei saanud ette näha, mõjutada ega ära hoida ning millest on teist osapoolt teavitatud. Lepingu järgi ei kuulu force majeure hulka hoolimata olemusest sellised olukorrad nagu: välistemperatuur, sademed, teekate ja -tingimused. Force majeure’i punkt ei puuduta ka allmüüjate, -hankijate, ja osapoolte teiste koostööpartnerite kohustuste vaikimise või nõuetele mittevastavat täitmist.

7.2. Osapool kelle poolt kütuse tarnimine või vastuvõtmine katkestatakse force majeure tõttu, peab teist osapoolt sellest viivitamatult teavitama, täpsustades põhjused ja olukorra oletatava kestvuse ning kohustuste täitmise tõenäolise aja. Force majeure’i korral teevad Osapooled kõik endast oleneva, et tagada käesoleva Lepinguga ettenähtud kohustuste täitmine mõistlikult võimalikus ulatuses.

**8. LEPINGU LÕPETAMINE**

8.1. Ostjal on õigus käesolev ostu-müügileping täies ulatuses üles öelda teavitades sellest teist Poolt kirjalikult. Teavitus jõustub viivitamatult, juhul kui teine pool on toime pannud käesoleva ostu-müügilepingu mistahes tingimuste olulise rikkumise. Müüja poolseks tõsiseks lepingu rikkumiseks, mis on lepingu lõpetamise aluseks on eelkõige, kuid mitte ainult:

8.1.1. Gren Eesti AS seadmeid või vara kahjustav tegevus

8.1.2. Käesoleva lepingu tingimustele mittevastava kauba korduv tarnimine.

8.2. Ostja võib Lepingu ühepoolselt üles öelda järgmistel juhtudel:

8.2.1. Müüja vastu on algatatud õiguskaitse või maksejõuetuse menetlus;

8.2.2. Müüja on rikkunud mõnda muud siinses Lepingus või selle lisas esitatud nõuet.

8.3. Müüja võib ühepoolselt Lepingu lõpetada, kui Ostja viivitab mõne siinse lepinguga ettenähtud makse tasumisega rohkem kui 60 (kuuskümmend) kalendripäeva ega ole rikkumist kõrvaldanud 15 (viieteistkümne) päeva jooksul alates makse meeldetuletuse saamist Müüjalt.

**9. OSTJA KÄITUMISKOODEKS TÖÖVÕTJALE**

9.1. Müüja tegevus peab alati vastama käesolevale lepingule lisatud Ostja Käitumiskoodeksile (lisa nr.7). Müüja esindaja vastutab selle eest, et kogu Müüjaga seotud personal tunneks Ostja Käitumiskoodeksit.

9.2. Iga Käitumiskoodeksi rikkumine Müüja poolt loetakse käesoleva Lepingu tingimuste oluliseks rikkumiseks, mis annab Ostjale õiguse käesolev Leping lõpetada.

9.3. Müüja on kohustatud järgima kõiki kehtivaid seadusi, mis käsitlevad ekspordikontrolli ekspordipiiranguid ja majandussanktsioone (edaspidi Sanktsioonid). Müüja garanteerib, et kauba saab tarnida vastavalt käesolevale lepingule Sanktsioone rikkumata. Müüja garanteerib, et käesoleva lepingu täitmise ajal ei kohaldata Müüja ega tema sidusettevõtete ega ülalmainitud ettevõtete ametnike suhtes Sanktsioone, sealhulgas, kuid mitte ainult, Sanktsioone, mille on kehtestanud ÜRO, Euroopa Liit, Ühendkuningriigid, Ameerika Ühendriigid või Maailma pank. Müüja on koheselt kohustatud teatama Ostjat kui mõni neist asjaoludest muutub. Ostjal on õigus järgida mistahes Sanktsioone, samuti seadusi ja muid sellega seotud sätteid. Ostjat ei loeta käesolevat lepingut rikkunuks, kui Ostja lepinguliste kohustuste mittetäitmine on seotud Sanktsioonide või nendega seotud seaduste ja määruste järgimisega. Kahtluste vältimiseks võib see hõlmata, kuid mitte ainult, Ostja poolt Müüjale või pangale tehtud maksete või finantstehingute viivitamist ja kauba Müüjale tagastamata jätmist. Kui Müüja on toime pannud selle punkti rikkumise, on Ostjal õigus leping ühepoolselt lõpetada, teatades Müüjat sellest kirjalikult

**10. LÕPPSÄTTED**

10.1. Müüjal on õigus Ostjale käesoleva Lepingu põhjal tuvastatud rikkumiste, kohaldatud leppetrahvide, leitud kahjude ja muude Lepingu täitmisega seotud olukordade kohta vastuväiteid esitada. Kõik vastuväited tuleb esitada kirjalikult 30 (kolmekümne) kalendripäeva jooksul alates sellise vastuväite esitamiseks põhjust andva olukorra tekkimisest.

10.2. Leping koostatakse ja seda tõlgendatakse vastavalt Eesti Vabariigis kehtivale seadusandlusele. Osapooled püüavad kõiki omavahelisi lahkhelisid ja arusaamatusi lahendada vastastikuste läbirääkimistega, kuid kui kokkulepet saavutada ei õnnestu, saadetakse vaidlus lahendamiseks Eesti Vabariigi kohtusse.

10.3. Leping on koostatud eesti keeles mõlemale Poolele elektroonilist taasesitamist võimaldavas vormis.

10.4. Leping jõustub alates hetkest, kui mõlemad Osapooled on selle nõuetekohaselt allkirjastanud, ning kehtib seni, kuni Osapooled on oma kohustused täielikult täitnud.

10.5. Müüja kohustub hoidma konfidentsiaalsena ning mitte avaldama mingil viisil või kujul või tegema kättesaadavaks Ostjat ja tema majandustegevust puudutavat teavet, mis on Müüjale seoses käesoleva Lepingu ja selle täitmisega seoses avaldatud, mida peetakse põhjendatult konfidentsiaalseks informatsiooniks.

10.6. Müüja kohustub Ostjat kirjalikult 10 (kümne) kalendripäeva jooksul teavitama kõikidest muudatustest oma registreeritud aadressis, pangakontos, kindlustuses, õiguslikus staatuses ja muudes olulistes asjaoludes.

10.7. Kõik Lepingus tehtavad muudatused ja täiendused peavad olema kirjalikud ning mõlemad Osapooled peavad need allkirjastama. Pärast allkirjastamist muutuvad kõik sellised muudatused ja täiendused Lepingu lahutamatuks osaks.

10.8. Kõik küsimused, mida siinses Lepingus selgesõnaliselt ei reguleerida, lahendatakse vastavalt Eesti Vabariigi seadusandlusele.

10.9. Kui mõni siinse Lepingu punkt osutub vigaseks või ebaseaduslikuks, ei mõjuta see Lepingu ülejäänud punktide kehtivust ning sel juhul kohustuvad Osapooled Lepingutingimusi kohaldama vastavalt kehtivale seadusandlusele, austades Osapoolte algset soovi ja eesmärki.

10.10. Osapooled ei tohi mingeid siin Lepingus nimetatud õigusi ja/või kohustusi ja/või nõudeid edasi anda kolmandatele isikutele ilma eelnevalt teiselt Osapoolelt selleks kirjalikku luba saamata.

Osapoolte juriidilised aadressid ja rekvisiidid

Müüja: Ostja:

RMK Gren Eesti AS

Sagadi küla Niidu tn 24

Haljala vald 68 316 Pärnu 80 047

Reg. Kood 70004459 Reg kood 12114252

M : 51 42 146 (Üllar Rosin) Mobiil :53 28 5050 (Margus Kartau)

51 29 232(Meelis Tamm) Mobiil: 50 506 904 (Mati Kermas)

e-mail: ullar.rosin@rmk.ee e-mail: mati.kermas@gren.com

meelis.tamm@rmk.ee margus.kartau@gren.com

19.juulil 2024.a.

---------------------------------------------- -----------------------------------------

Üllar Rosin Mati Kermas

RMK Kütuste valdkonna juht

-----------------------------------

Margo Külaots

Gren Eesti AS juhatuse liige

**Lepingu nr GE – 1/24**

**Lisa nr 2**

**PLANEERITUD KÜTUSETARNED JA KÜTUSE HIND**

**Lisa nr.2 lepingule GE-1/24**

|  |  |  |
| --- | --- | --- |
| Periood | Puiduhakke kogus (MWh) | Kauba hind (eurot/MWh) |
| Juuli 2023 | 3 000 | 20,00 |
| August 2023 | 9 000 | 20,00 |
| September 2023 | 9 000 | 20,00 |
| Oktoober 2023 | 7 000 |  |
| November 2023 | 7 000 |  |
| Detsember 2023 | 7 000 |  |
| Jaanuar 2024 | 7 000 |  |
| Veebruar 2024 | 7 000 |  |
| Märts 2024 | 7 000 |  |
| Aprill 2024 | 7 000 |  |
| Mai 2024 | 9 000 |  |
| Juuni 2024 | 8 000 |  |
| Kokku | 87 000 |  |

Müüja Ostja

**Vastavalt Lepingu punkti 2.2. üldosale võivad Kütuse kogutarned Kütuse tarneperioodi vältel erineda planeeritust kogutarnest vahemikus +/- 15%**

**Lepingu nr GE – 1/24**

**Lisa nr 3**

**PROOVIDE VÕTMINE JA KVALITEEDIKONTROLL**

1. Igast kütuse koormast võetakse automaatse proovivõtusüsteemiga 3 erinevast kohast kütuseproov. Automaatsüsteemi rikete korral võetakse proov igast koormast käsitsi. Iga tarnija/kütuse 3 järjestikuse koorma proovid (kokku 9 proovi) segatakse kokku, mille tulemusena tekib 3 koorma koondproov, millest peale proovide segamist võetakse päevaproov kahes eksemplaris (põhiproov ja varuproov). Põhiproovi alusel määratakse 3 järjestikuse koorma tarnitud kütuse keskmine niiskus. Varuproovi säilitatakse umbes üks kuu võimalike hilisemate vaidluste lahendamiseks. Kõikidele proovidele märgitakse päritolu andmed, et proovid saaks üheselt ära tunda. Alati peab olema märgitud tarnija nimi (üksikproovil ka saatelehe nr), proovivõtmise kuupäev ning proovivõtja nimi.
2. Kuivaine alumine kütteväärtus saadakse kütteväärtuse analüüside tulemustest lähtuvalt.
3. Kuivaine alumise kütteväärtuste ja tuhasuse analüüsid tehakse kuu koondproovist akrediteeritud laboratooriumis.
4. Kui tarnitud kauba tuhasus ei vasta lisas 4 toodud nõuetele, arvestatakse lubatud maksimaalsest tuhasusest suurem kogus tarnest maha.

5. Valem tarnitud Kütuse kütteväärtuse arvutamiseks:

**Qnet= (Qnet,d x(100 – Mar) : 100 -0,02443 x Mar) :3,6**

Qnet= tarnitud kütuse netokütteväärtus (MWh/t)

Qnet,d = kütuses sisalduva kuivaine netokütteväärtus (MJ/kg) – vastavalt Ostja valitud akrediteeritud labori andmetele kooskõlas EN-EVS 14918 standardiga;

Mar = tarnitud kütuse tegelik niiskuse sisaldus (%)

0,02441 (MJ/kg) – parandustegur aurustumissoojuse tõttu (+25ºC)

3,6 – teisendustegur ühikutelt MJ ühikutesse MWh.

6. Ostja koostab iga tarneperioodi kohta müüja poolt tarnitud kaubakoguste koondtabeli, milles tuuakse ära tarnitud kauba kogus primaarenergia MWh-des, mille arvutamisel lähtutakse, tarnitud ja üle antud  toodud kütuse kogusest tonnides, kütuse niiskuses ja kütuse alumisest kütteväärtusest.

7. Kvaliteeditingimustele mittevastavate kaubakoguste arvestusel (maksimaalse niiskusesisalduse puhul) lähtutakse käesoleva lepingu lisas nr. 4 (Tabel 1) sätestatud koefitsientidest.

8. Juhul kui tarnitud kauba kvaliteet ei vasta üleandmise hetkel katlamaja vastuvõtusõlmes minimaalse lubatud niiskusesisalduse nõuetele arvutatakse lubatud minimaalsest niiskusesisaldusest kuivemate koormate energiasisaldus 30%-lise niiskusesisalduse korral kehtiva kütteväärtuse järgi .

9. Kui tarnitud kauba tuhasus ei vasta lisas 4 toodud nõuetele, arvestatakse lubatud maksimaalsest tuhasusest suurem kogus tarnest maha.

**Lepingu nr GE – 1/24**

**Lisa nr 4**

**KVALITEEDINÕUDED JA REGULEERIMISED**

|  |  |  |  |  |  |
| --- | --- | --- | --- | --- | --- |
| **Nr.** | **Näitaja** | **Nõuded** | **Mõõtühik** | **Suurus** | **Mõõtmistihedus** |
| 1 | Saabumisniiskus | Min.  Maks. | %  % | 30,0  56,0\* | A |
| 2. | Kuivaine tuhasisaldus | Tarne maks. näitaja | % | 4% | A |
| 3. | Tükid | Suuremate koorma maksimaalne  Üksiku tüki mõõt  Maksimaalne ristlõike pindala | %  cm  cm2 | 1.0  15  75/külje mõõt | B  B  B |

Märkused: A) regulaarselt

B) vajaduse korral

***Niiskuse sisalduse reguleerimine:***

Kui mõne tarnitud saadetise niiskuse sisaldus (Wd) on üle 56%, kasutatakse vastava kütusesaadetise väärtuse määramiseks Tabelis 1 esitatud näitajaid (suhtarve):

**Tabel 1**

|  |  |
| --- | --- |
| **Saadetise niiskus (%)** | **Suhtarv** |
| Kuni 56,0 | 1,0 |
| 56,1 - 56,5 | 0,90 |
| 56,6 - 57,0 | 0,75 |
| 57,1 – 57,5 | 0,50 |
| 57,6 - 58,0 | 0,25 |
| Üle 58,0 | 0 |

Esialgu arvutatud kütusesaadetise soojuse hulk (MWh), mille niiskuse näitaja (Wd) on suurem kui 56%, tuleb korrutada suhtarvuga, mis vastab saadetise tegelikule niiskuse mõõtmistulemusele ning saadud kogus (MWh) on aluseks edasistele arvutustele.

***Tuhasisalduse reguleerimine***

Kui tarnitud kütuse tuhasus ei vasta lisas 4 toodud nõuetele, arvestatakse lubatud maksimaalsest tuhasusest suurem kogus tarnest maha.

Ad (tarnitud) - Ad (lubatud) = Ad (ületav)

Ad (ületav) \* tarnitud MWh vastavas saadetises = MWh korrigeerimine

Kus:

Ad – tuhasisaldus protsentides (%)

***Muud kvaliteedinõuded***

Tarnitud Kütuse ei tohi sisaldada: külmunud puidutükke, metallitükke, lund ja jääd, kive, plastitükke, soolasid (näiteks NaCl), mustust, klaasi, bituumenitükke, puunotte, puidutöötlemise jääke, mille fraktsiooni suurus ei vasta kvaliteedinõuetele, teisi võõrkehasid, mis kvalifitseeruvad mittepõlevateks või halvasti põlevateks materjalideks, mis võivad takistada Kütuse etteandesüsteemi tööd. Keelatud on tarnida värvi, lakke, puidu keemiliseks töötlemiseks kasutatavaid aineid ja muid kemikaale sisaldavat Kütust.

Keelatud on tarnida Kütust (hakkepuitu), mis sisaldab rohelisi oksi, toorest puukoort, rohelist lehestikku ja okkaid.

**Regulaarsed ja korduvad Kütusetarned, mis ei vasta seatud kvaliteedinõuetele, kujutavad endast Lepingu tingimuste olulist rikkumist.**

**Lepingu nr GE – 1/24**

**Lisa nr 5**

****

**Lepingu nr GE – 1/24**

**Lisa sa nr 6**

OHUTUSJUHEND veokijuhtidele TAHKEKÜTUSE mahalaadimiseks

# Mõisted

**Tahkekütus** ***-*** puistematerjal, mis sisaldab freesturvast, hakkepuitu, saepuru, höövlilaastu, puidukoort või nende segu. Puitmaterjal ei või sisaldada prügi, plastikut, kive, metalli, rohelisi lehti/okkaid ja muid põlevaid/mitte põlevaid materjale mida pole eelnevalt loetletud!

**Veokijuht *-*** kütusetarnija poolt volitatud lepinguline partner veokijuhtimiseks.

**Kütuse vastuvõtja** - Pärnu Elektrijaama poolt määratud vastutav isik, kes vastutab kütuse korrektse vastuvõtmise eest.

**Kütuse vastuvõtu hoone** - ehitis, mis koosneb ühest suletud vastuvõtualast ja ühest avatud vastuvõtualast.

# Reeglid

Väljaspool kütuste vastuvõtu hoonet on kohustuslik kasutada isiklikku tööohutusvarustust:

* **kiiver ja kaitseprillid**
* **helkurvest**
* **turvajalanõud**
* **pikkade säärte ja varrukatega tööriided**

# protsessi kirjeldus

Veokijuht saab kütuse vastuvõtjalt elektroonilise identifitseerimiskaardi, mille näitamisel kaalumisterminalile fikseerib automaatne juhtimissüsteem ära kõik eelnevalt sisestatud parameetrid (auto nr, firma, tarnija, kütuse liik jne) Samuti veoki bruto kaalu.

Veokijuht sõidab Gren Eesti territooriumile, läbi kütusevastuvõtu värava, ette teatatud telefoni numbrile helistades. Kaalule jõudes näitab märgitud kohas kaarti, mis registreerib sõiduki süsteemis koos vajalike näitudega.

Veokijuht sõidab ettenähtud alale, jääb ootama oma järjekorda või koheselt liigub

mahalaadimise asukohta. Mahalaadimise alustamiseks on vajalik esimesena esitada vastuvõtu töötajale saateleht ja käivitada kaardiga mahalaadimis süsteem.

Veokijuht peab olema veendunud, et kasutades ülesõidu mahalaadimis kohta, on laadimisava täies ulatuses kaetud liikuva põranda ehk rambiga. Juhul, kui juht ei ole veendunud rambi õiges asendis, teavitab ta sellest koheselt kütuse vastuvõtjat.

Kasutades mahalaadimiseks avatud laadimisala peab veokijuht veenduma, et laadimis ava luuk on alguses suletud ja tõstuksed avatud. Veokijuht peab olema veendunud enne töö alustamist teostatavate toimingute ohutuses. Oma tegevusega ei tohi veokijuht seada ohtu enda ega kõrval viibivate töötajate elu ega tervist. Suitsetamine ning lahtise tulega ringi liikumine elektrijaama territooriumil on keelatud.

Õlilekete puhul tuleb koheselt teavitada juhtunust kütuse vastuvõtu töötajat!

Juhul, kui veokijuhil on ilmnenud asjaolud, mis takistavad tema tööd, teatab ta sellest kütuse vastuvõtjat. Otsuse töö jätkamise kohta teeb ettevõtte juhtkond.

Kütuse tühjendamisprotsessi järel sõidab veok taas üle kaalu. Terminalile näidatud kaart registreerib lahkuva auto parameetrid ja neto(tühi) kaalu, mis salvestatakse automaatselt elektrijaama infosüsteemi. Kaaluterminal väljastab prinditud andmetega kviitungi.

## Suletud vastuvõtuala

Kui läbisõit ei ole takistatud, liigub veok läbi suletud vastuvõtuala. Veokijuht veendub, et tema seljatagune on vaba ja turvaline järelkäru uste riivide avamiseks. Uste pneumaatiline turvalukk peab olema kinnises asendis. Seejärel ühendab ta turvaluku pneumoklapi juhtpuldiga ja lahkub maha laadimise alalt turvalisse kõrvalruumi, millest on võimalik jälgida kogu maha laadimise protsessi. Protsessi käivitamiseks jälgib veokijuht käivitamisjuhiseid. Kütusest võetakse automaatselt proov kolmest erinevast kohast, vajutades etteantud nupule, et testida kvaliteeti ja niiskust. Proovivõtt tuleb käivitada kohe hetkel kui toodav kütus(hake) on proovitõtu teo katnud. Veokijuhil on keelatud, mistahes põhjusel, minna kütuse maha laadimise käigus laadimisalasse!

Kütuse maha laadimise ajal peab sisenemispoolne tõstuks olema alla lastud asendis.

Veokijuhi kohustuste hulka kuulub ka kütuse vastuvõtuala puhastamine sinna pudenenud tahkekütuse jääkidest. Seda protseduuri saab teostada alles pärast maha laadimise protsessi lõppu, mil ramp on suletud asendis.

Veokijuht peab jälgima, et abirihmad ei satuks vastuvõtualasse ehitatud kütuseproovide tiguvõlli ümber, ega põhjustaks vigastusi nii tehnikale kui inimestele.

## Avatud vastuvõtuala

Kütuse maha laadimisel avatud vastuvõtualas avab veokijuht tõstukse ning veendub, et teenindusplatvorm oleks tühjendussalve kohal. Kui ei ole, tuleb see liigutada õigesse asendisse. Peale seda võib veokijuht tagurdada sõiduki tühjendussalve kohale. Seejärel vabastab veokijuht järelkäru uste sulgemisriivid ja liigutab teenindusplatvormi tühjendussalve kohalt ära. Tagurdanud veoki vajaliku kauguseni avatud vastuvõtualas, käivitab veokijuht järelkäru tühjendamise protsessi. Juht peab viibima avatud laadimisala salvest ohutus kauguses, samuti ei tohi seista tõstuste alast seespool.

Pärast kütuse maha laadimis protsessi lõppemist peab veokijuht taas veenduma, et teenindusplatvorm oleks tühjendussalve kohal. Seejärel sulgeb järelkäru uksed ja sõidab autoga avatud vastuvõtualast välja. Veokijuht on kohustatud koristama territooriumile ja teenindusplatvormile pudenenud kütusejäägid. Veokijuht sulgeb avatud vastuvõtualas olevad tõstuksed.

Veokijuhil on kategooriliselt keelatud, mistahes põhjusel, siseneda tühjendussalve!

Järelkäru liikuva tagaseina abirihmade kasutamine avatud vastuvõtualal ei ole soovituslik! Veokijuht peab jälgima, et abirihmad ei satuks vastuvõtualasse ehitatud kütuseproovide tiguvõlli ümber, ega põhjustaks vigastusi nii tehnikale kui inimestele.

***Olen läbi lugenud käesoleva ohutusjuhendi ja saan aru selle sisust.***

***Kohustun juhinduma oma töös käesoleva juhendi reeglitest.***

Kütuse vastuvõtja: ------------------------- ------------------------ --------------------

Nimi Allkiri Kuupäev

Veokijuht: ----------------------------------- ------------------------ --------------------

Nimi/ettevõte Allkiri Kuupäev

**Lepingu nr GE – 1/24**

**Lisa sa nr 7**

